sagorsarker/bangla-wikipedia huggingface dataset:
বদরুদ্দীন তৈয়বজী

বদরুদ্দীন তৈয়বজী (১০ই অক্টোবর, ১৮৪৪ - ১৯শে আগস্ট, ১৯০৬) ব্রিটিশ ভারতের একজন আইনজীবী, সমাজকর্মী, ও রাজনৈতিক নেতা। বদরুদ্দীন তৈয়বজী বোম্বাই হাইকোর্টে ব্যারিস্টারি করা প্রথম ভারতীয়। তিনি ভারতের জাতীয় কংগ্রেসের তৃতীয় সভাপতি ছিলেন। তিনি জাতীয় কংগ্রেসের অন্যতম প্রতিষ্ঠাতা সদস্য ও কংগ্রেসের প্রথম মুসলিম সভাপতি।
বদরুদ্দীন তৈয়বজী ১৮৪৪ সালের ১০ই অক্টোবর বোম্বাইয়ের একটি সুলাইমানি বোহরা মুসলিম পরিবারে জন্মগ্রহণ করেন। তার বাবা ছিলেন মোল্লা তায়াব আলি ভাই মিয়াঁ।
দাদা মাখরা মাদ্রাসা থেকে ফারসি ও উর্দু শেখার পর বদরুদ্দীন তৈয়বজী বোম্বাইয়ের এলফিনস্টোন ইন্সিটিটিউশনে ভর্তি হন। ১৮৬০ সালে ১৬ বছর বয়সে তিনি লন্ডনের নিউবারি হাইপার্ক কলেজে পড়াশোনা শুরু করেন। ১৮৬৩ সালে বদরুদ্দীন তৈয়বজী লন্ডন বিশ্ববিদ্যালয় ও মিডল টেম্পলে ভর্তি হন। কিন্তু চোখের সমস্যর জন্য এক বছর পর ১৮৬৪তেই তিনি ফিরে আসেন কিন্তু মিডল টেম্পলে তিনি তার পড়াশোনা চালিয়ে যান।
বদরুদ্দীন তৈয়বজীর বড় ভাই কাম্রুমদ্দিন ভারতীয় জাতীয় কংগ্রেসের প্রতিষ্ঠার ব্যাপারে খুবই সক্রিয় ছিলেন।
জাতীয় কংগ্রেসের সাথে ভারতীয় মুসলিমদের যোগাযোগ স্থাপনের ব্যাপারে বদরুদ্দীন তৈয়বজী দারুন ভূমিকা পালন করেছিলেন। সেসময় ভারতের বহু মুসলিম নেতারাই কংগ্রেস সম্পর্কে বিরুপ ধারণা পোষণ করতেন। তারা মনে করতেন কংগ্রেস কখনই ভারতীয় মুসলিমদের প্রতিনিধিত্ব করতে পারে না, সৈয়দ আহমদ খান ছিলেন অন্যতম। সৈয়দ আহমেদ খান একবার চিঠি লিখে বদরুদ্দীন তৈয়বজীকে কংগ্রেস সম্পর্কে মনোভাব ব্যক্ত করেন।
কংগ্রেস সম্পর্কে এরুপ সমালোচনা শোনার পরও বদরুদ্দীন তৈয়বজী কংগ্রেসের সাথে সম্পর্ক বজায় রাখেন। তিনি বিশ্বাস করতেন ভারতীয় জাতীয় কংগ্রেস ভারতের হিন্দু ও মুসলিম উভয় সম্প্রদায়ের স্বার্থ রক্ষা করে চলতে সক্ষম।
১৮৯৫সালে তিনি বোম্বাই হাইকোর্টের বিচারপতি নিযুক্ত হন। তিনি ছিলেন হাইকোর্টের প্রথম মুসলিম ও তৃতীয় ভারতীয় বিচারপতি। পরবর্তীতে তিনি প্রথম ভারতীয় হিসাবে বোম্বাই হাইকোর্টের প্রধান বিচারপতি হন। তিনি ছিলেন আধুনিক মুসলিম, নারীশিক্ষার ব্যাপারে তিনি ছিলেন সমর্থক। তিনি তার কন্যাদের পড়াশোনার জন্য প্রথমে বোম্বাইয়ে ও পরবর্তীতে লন্ডনেও পাঠিয়েছিলেন।
১৯০৬ সালের ১৯শে আগস্ট লন্ডনে আকস্মিক হার্ট অ্যাটাকে বদরুদ্দীন তৈয়বজী মারা যান।
জামিয়া ইসলামিয়া হুসাইনিয়া গহরপুর

জামিয়া ইসলামিয়া হুসাইনিয়া গহরপুর (সংক্ষেপে গহরপুর মাদ্রাসা) সিলেটের বালাগঞ্জ উপজেলার গহরপুর এলাকায় বড়বাঘা নদীর তীরে অবস্থিত একটি কওমি মাদ্রাসা। এলাকায় উল্লেখযোগ্য কোনো উচ্চতর ইসলামি শিক্ষাপ্রতিষ্ঠান না থাকায় বিখ্যাত আলেম নূর উদ্দিন গহরপুরী এলাকাবাসীর সহযোগিতায় দারুল উলুম দেওবন্দের মূলনীতির আলোকে ১৯৫৭ সালে এই মাদ্রাসা প্রতিষ্ঠা করেন। প্রতিষ্ঠার এক বছরের মধ্যে তিনি দাওরায়ে হাদিস (মাস্টার্স) চালু করেন। প্রতিষ্ঠাতা নূর উদ্দিন গহরপুরী দীর্ঘকাল মাদ্রাসা শিক্ষাবোর্ডের নেতৃত্বে থাকায় মাদ্রাসাটিও দেশব্যাপী পরিচিত।
এই মাদ্রাসাটি বেফাকুল মাদারিসিল আরাবিয়া বাংলাদেশর অধিভুক্ত। মাদ্রাসার শিক্ষা ব্যবস্থায় কয়েকটি বিভাগ রয়েছে:
মাদ্রাসার ছাত্র সংসদের নাম আন নূর ছাত্র কাফেলা।
আফিমজাত ঔষধ

ঔষধবিজ্ঞানের আলোচনায় আফিমজাত ঔষধ () বলতে চিরায়তভাবে আফিম থেকে প্রাপ্ত বা উদ্ভূত পদার্থকে বোঝায়। অন্যদিকে আফিম-সদৃশ ঔষধ একটি অপেক্ষাকৃত আধুনিক পরিভাষা, যা দিয়ে মানুষের মস্তিষ্কের আফিম-সদৃশ ঔষধ গ্রাহকগুলির সাথে আবদ্ধ হয়, এমন যেকোনও প্রাকৃতিক বা মানবনির্মিত কৃত্রিম পদার্থকে বোঝানো হয়। আফিমজাত ঔষধগুলি হল এমন কিছু ক্ষারসদৃশ যৌগ যেগুলি আফিম গাছে ("Papaver somniferum") প্রাকৃতিকভাবে বিদ্যমান।
আফিম গাছ থেকে যে চিত্তপ্রভাবকারী যৌগগুলি পাওয়া যায়, তাদের মধ্যে মরফিন, কোডিন এবং থেবেইন উল্লেখ্য। খ্রিস্টীয় ৮ম শতক বা হয়ত তার আগে থেকেই ব্যথানাশক হিসেবে বিভিন্ন রোগের চিকিৎসায় আফিমজাত ঔষধগুলি ব্যবহৃত হয়ে আসছে বলে প্রমাণ পাওয়া গেছে। মার্কিন যুক্তরাষ্ট্রের সুষম নিয়ন্ত্রিত পদার্থসমূহ সংক্রান্ত অধ্যাদেশের বিভিন্ন পদার্থ নিয়ন্ত্রণ তফসিলের আফিমজাত ঔষধগুলিকে মধ্যম থেকে উচ্চ পর্যায়ে অপব্যবহারের সম্ভাবনাবিশিষ্ট ঔষধ হিসেবে গণ্য করা হয়।
২০১৪ সালে ১ কোটি ৩০ লক্ষ থেকে ২ কোটি মানুষ বিনোদনের জন্য আফিমজাত ঔষধ সেবন করত (যা ১৫-৬৫ বছর বয়সী বিশ্ব জনসংখ্যার ০.৩% থেকে ০.৪%)। মার্কিন রোগ নিয়ন্ত্রণ কেন্দ্রের ভাষ্যমতে এইসব মাদক সেবনকারী ব্যক্তির মধ্যে ৪৭ হাজার থেকে সর্বোচ্চ ৫ লক্ষ ব্যক্তি ২০০০-২০১৪ সময়সীমায় মৃত্যুবরণ করে। ২০১৬ সালে বিশ্ব স্বাস্থ্য সংস্থা প্রকাশ করে যে বিশ্বে প্রায় ২ কোটি ৭০ লক্ষ লোক আফিমজাত ঔষধ অপব্যবহারজনিত রোগে ভুগছে। তারা ২০১৫ সালে আরও প্রকাশ করে যে ২০১৫ সালে বিশ্বে ঔষধ ব্যবহারের কারণে যে সাড়ে চার লক্ষ ব্যক্তির মৃত্যু হয়, তাদের এক-তৃতীয়াংশ বা অর্ধেকই আফিমজাত ঔষধ সেবনের কারণে ঘটেছিল।
ফিরোজ শাহ মেহতা

ফিরোজ শাহ মেহতা (৪ই আগস্ট, ১৮৪৫ - ৫ নভেম্বর, ১৯১৫) ছিলেন বোম্বাইয়ের একজন ভারতীয় পার্সি রাজনীতিবিদ ও আইনজীবী। তিনি ব্রিটিশ সরকার দ্বারা নাইট উপাধিতে ভূষিত হন। ১৮৭৩ সালে তিনি বোম্বাই পুরসভার কমিশনার হন। তিনি ভারতীয় জাতীয় কংগ্রেস দলের একজন অন্যতম প্রতিষ্ঠাতা ও সভাপতি ছিলেন।
পোর্টসমাউথ, ভার্জিনিয়া

পোর্টসমাউথ ভার্জিনিয়ার কমনওয়েলথের একটি স্বাধীন শহর। শহরটির জনসংখ্যা ২০১০-এর আদমশুমারি অনুসারে ৯৫,৫৩৫ জন ছিল। এটি হ্যাম্পটন রোডস মহানগরের একটি অংশ।
পোর্টসমাউথে মার্কিন নৌবাহিনীর ঐতিহাসিক ও সক্রিয় নরফুক নৌ শিপইয়ার্ড ও নেভাল মেডিকেল সেন্টার পোর্টসমাউথ অবস্থিত।
পোর্টসমাউথ শহরটি নরফোক শহরের পশ্চিমে এলিজাবেথ নদীর পশ্চিম পাশে অবস্থিত। ১৬২০ সালে, পোর্টসমাউথ ভবিষ্যতের স্থান হিসাবে জন উড নামে একটি জাহাজ নির্মাতার দ্বারা জাহাজ নির্মাণের উপযুক্ত স্থান হিসাবে স্বীকৃতি লাভ করে, যিনি ইংল্যান্ডের রাজা জেমস প্রথমকে ভূমি অনুদানের জন্য আবেদন করেন। 
পোর্টসমাউথ শহরটি প্রতিষ্ঠা করেন ভার্জিনিয়া হাউস অব বুর্জেসেসের সদস্য কর্নেল উইলিয়াম ক্রফোর্ড। এটি ভার্জিনিয়া সাধারণ পরিষদের একটি আইন দ্বারা ১৭৫২ সালে শহর হিসাবে প্রতিষ্ঠিত হয় এবং ইংল্যান্ডের পোর্টসমাউথের নাম থেকে শহরটির নামকরণ করা হয়।
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৪৭ বর্গমাইল (১২০ কিমি ), যার মধ্যে ৩৪ বর্গমাইল (৮৮ কিমি ) ভূমিভাগ ও ১৩ বর্গমাইল (৩৪ কিমি ) (২৮.০%) জলভাগ নিয়ে গঠিত। শহরটি এলিজাবেথ নদীর পশ্চিম শাখা দ্বারা বিভক্ত, যা পার্শ্ববর্তী সাফোক থেকে প্রবাহিত হয়।
পোর্টসমাউথে সারা বছর হালকা আর্দ্র উপ-ক্রান্তীয় জলবায়ুর ক্রিয়াকলাপ উপভোগ করা যায়। পোর্টসমাউথের আবহাওয়া শীতল ও মরশুমি। গ্রীষ্মকাল উষ্ণ সন্ধ্যা সহ উষ্ণ ও আর্দ্রা বিশিষ্ট। গড় বার্ষিক তাপমাত্রা ৬৫ ডিগ্রি ফারেনহাইট (১৮ ডিগ্রি সেন্টিগ্রেড) এবং গড় বার্ষিক তুষারপাত ৩ ইঞ্চি ও গড় বার্ষিক বৃষ্টিপাত ৪৭ ইঞ্চি।
২০১০-এর আদমশুমারি অনুসারে, শহরে ৯৫,৫৩৫ জন মানুষ, ৩৮,১৭০ জন গৃহমালিক ও ২৫,৪৯৭ টি পরিবার বসবাস করে। জনসংখ্যার ঘনত্ব প্রতি বর্গমাইলে ৩,০৩২.৭ জন (১,১৭০.৯ জন/কিমি)। প্রতি বর্গমাইলে গড়ে ১,২৫৪.৭ এর (৪৮৪.৪ জন/কিমি) ঘনত্বে ৪১,৬০৫ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৫৩.৩% আফ্রিকান আমেরিকান, ৪১.৬% শ্বেতাঙ্গ, ০.৪% নেটিভ আমেরিকান, ১.১% এশীয়, ০.১% প্রশান্ত মহাসাগরীয় দ্বীপপুঞ্জবাসী, ১.০% অন্যান্য জাতি এবং ২.৬% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ৩.১% ছিল।
পোর্টসমাউথ কাউন্সিল-ম্যানেজার সরকারের অধীনে পরিচালিত হয়। বর্তমান মেয়র হলেন নৌবাহিনীর প্রবীণ ও ব্যবসায়ী শ্যানন গ্লোভার। ৮০১ ক্রফোর্ড স্ট্রিটে অবস্থিত সিটি হল ভবনটি হল ভার্জিনিয়ার পোর্টসমাউথের শহরের সিটি কাউন্সিলের নিয়মিত সভা স্থান। সিটি কাউন্সিল চার বছরের মেয়াদে নির্বাচিত ছয় সদস্যের দ্বারা পরিচালিত একটি আইনসভা সংস্থা।
পোর্টসমাউথ পাবলিক স্কুল সরকারি বিদ্যালয়সমূহ পরিচালনা করে। ভার্জিনিয়ার পোর্টসমাউথ শহরে তিনটি সরকারি উচ্চ বিদ্যালয় রয়েছে, যা শহরের তিনটি কোণে অবস্থিত। শহরের উত্তর-পশ্চিম অংশে সিডার লেনের পাশে চার্চল্যান্ড উচ্চ বিদ্যালয়, মধ্যবর্তী শহরের লন্ডন ব্লাভডি ও হাই স্ট্রিটে আই.সি. নরকম হাই স্কুল ও দক্ষিণ-পশ্চিমাংশে এলমহার্স্ট লেনে উড্রো উইলসন উচ্চ বিদ্যালয়টি অবস্থিত।
পোর্টসমাউথের নিকটবর্তী ও নিকটস্থ উচ্চ শিক্ষার বেশ কয়েকটি প্রতিষ্ঠান রয়েছে। শহটিতে ১৯৩০ সালে একটি সরকারি গবেষণা বিশ্ববিদ্যালয় হিসাবে ওল্ড ডোমিনিয়ন বিশ্ববিদ্যালয় (ওডিইউ) প্রতিষ্ঠিত হয়। এটি ত্রি-শহরের উচ্চশিক্ষা কেন্দ্র, যার মূল বিদ্যায়তনটি ভার্জিনিয়ার নরফুকে অবস্থিত।
পোর্টসমাউথ ক্যাভালিয়ার্স ২০১০ সালে প্রতিষ্ঠিত একটি বাস্কেটবল দল এবং আমেরিকান বাস্কেটবল অ্যাসোসিয়েশনের ২০১১-১২ মরশুমের প্রতিযোগিতায় অংশগ্রহণ করে।
মুঞ্জারিন মাহবুব অবনী

মুঞ্জারিন মাহবুব অবনী একজন বাংলাদেশী মডেল, সামাজিক কর্মী এবং নৃত্যশিল্পী। তিনি বাংলাদেশের প্রথম সৌন্দর্য প্রতিযোগিতা জিতেছেন মিসেস ওয়ার্ল্ড বাংলাদেশ ২০১৯, যেখানে সমস্ত প্রতিযোগীরা ছিলেন বিবাহিত মহিলা। লাস ভেগাস, ইউ এস এ তে অনুষ্ঠিত মিসেস ওয়ার্ল্ড প্রতিযোগিতায় তিনি বাংলাদেশকে প্রতিনিধিত্ব করেন।
মুজরিন মাহবুব অবনী আহসানউল্লাহ বিজ্ঞান ও প্রযুক্তি বিশ্ববিদ্যালয়ের অধীনে মেকানিকাল ইঞ্জিনিয়ারিংয়ে স্নাতকোত্তর ডিগ্রি অর্জন করেছেন।
অবনী এক জন মডেল। তিনি মডেলিং পেশায় গ্রামীণ ফোনের একটি বিজ্ঞাপনের মাধ্যমে গণমাধ্যমে আত্মপ্রকাশ করেছিলেন। চীনে অনুষ্ঠিত ওয়ার্ল্ড মিস ইউনিভার্সিটি অনুষ্ঠানে তিনি একজন শান্তির দূত হিসেবে প্রতিযোগিতা করেন। ২০১৯ সালে সৌন্দর্য প্রতিযোগিতায় অংশ নিয়ে অবনীই প্রথম মিসেস বাংলাদেশ খেতাব অর্জন করেন। তিনি ওয়ালটনের হোম অ্যাপ্লায়েন্সের বানিজ্যিক মুখপাত্র হিসেবে দায়িত্বরত ছিলেন। তিনি ওয়ালটন হোম অ্যাপ্লায়েন্সের ব্র্যান্ড অ্যাম্বাসেডর ছিলেন.
মুঞ্জারিন একজন সামাজিক কর্মী হওয়ার পাশাপাশি পেশায় নৃত্যশিল্পী। তার একটি নৃত্য বিদ্যালয় আছে যেখানে সে প্রতিবন্ধী শিশুদের নৃত্য শিক্ষা দান করেন। সুবিধা বঞ্চিত শিশু ও অসহায় বৃদ্ধদের সেবা প্রদানের লক্ষে মিসেস ওয়ার্ল্ড সংস্থার একজন দূত হয়ে তিনি অনেক দেশে গমন করেন।
ভোঁসলে (চলচ্চিত্র)

ভোঁসলে () দেবাশীষ মখিজা রচিত ও পরিচালিত ২০২০ সালের ভারতীয় হিন্দি ভাষার নাট্যধর্মী চলচ্চিত্র। মনোজ বাজপেয়ী এতে নাম ভূমিকায় অভিনয় করেন এবং পিযূষ সিংয়ের সাথে যৌথভাবে এটি প্রযোজনা করেন। চলচ্চিত্রটিতে দেখা যায় অবসরপ্রাপ্ত পুলিশ কর্মকর্তা ভোঁসলের এক উত্তর ভারতীয় তরুণী ও তার ভাইয়ের সাথে বন্ধুত্ব হয়, যারা অন্যান্য অভিবাসীদের মত স্থানীয় রাজনীতিবিদদের রোষানলে পড়ে। চলচ্চিত্রটির প্রথম দর্শন ২০১৮ সালের কান চলচ্চিত্র উৎসবে প্রকাশিত হয়।
"ভোঁসলে" ২০১৮ সালে বুসান আন্তর্জাতিক চলচ্চিত্র উৎসবের 'আ উইন্ডো অন এশিয়ান সিনেমা' শাখায় প্রদর্শিত হয়, এবং এমএওএমআই চলচ্চিত্র উৎসবের প্রতিযোগিতার বাইরে ভারতীয় গল্প শাখায়, ২০১৮ সালের ধর্মশালা আন্তর্জাতিক চলচ্চিত্র উৎসবে, ২০১৯ সালের আন্তর্জাতিক চলচ্চিত্র উৎসব রটার্ডামে, বেঙ্গালুরু আন্তর্জাতিক চলচ্চিত্র উৎসবে, এবং সিঙ্গাপুর দক্ষিণ এশীয় চলচ্চিত্র উৎসবে প্রদর্শিত হয়। এটি এশীয় চলচ্চিত্র উৎসব বার্সেলোনায় শ্রেষ্ঠ চিত্রনাট্য ও শ্রেষ্ঠ পরিচালনার পুরস্কার অর্জন করে। চলচ্চিত্রটি ২০২০ সালের ২৬শে জুন সনি লিভে মুক্তি দেওয়া হয়। বাজপেয়ী এই চলচ্চিত্রের জন্য শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।
ভারতীয় জাতীয় কংগ্রেসের সভাপতিদের তালিকা

জাতীয় কংগ্রেস সভাপতি ভারতীয় জাতীয় কংগ্রেস দলের সর্বোচ্চ পদ। সাংবিধানিক ভাবে জাতীয় কংগ্রেসের সভাপতি প্রদেশ কংগ্রেস কমিটি গুলি ও অল ইন্ডিয়া কংগ্রেস কমিটির ইলেক্ট্রোরাল কলেজের দ্বারা নির্বাচিত হন। কোন জরুরি অবস্থা যেমন সভাপতির মৃত্যু হলে অথবা সভাপতি পদত্যাগ করলে যতক্ষণ না পর্যন্ত ওয়াকিং কমিটি নতুন সভাপতি নির্বাচন করছে ততদিন সবচেয়ে সিনিয়র সাধারণ সম্পাদক সভাপতির দায়িত্ব পালন করে থাকেন। সাধারণভাবে সভাপতিই জাতীয় কংগ্রেসের জাতীয় নেতা, দলের সাংগঠনিক প্রধান, কার্যকরী কমিটির প্রধান, প্রধান মুখপাত্র ও কংগ্রেসের সমস্ত কমিটি গুলির প্রধান। যদিও দলের সাংবিধানিক কাঠামোর বিরুদ্ধে গিয়ে ইন্দিরা গান্ধীর আমল থেকে দলে কোন ভোটাভুটি হয়নি।
১৮৮৫ সালে জাতীয় কংগ্রেস প্রতিষ্ঠার পর উমেশচন্দ্র বন্দ্যোপাধ্যায় প্রথম সভাপতি নির্বাচিত হন। ১৮৮৫ থেকে ১৯৩৩ সাল পর্যন্ত জাতীয় কংগ্রেসের সভাপতির মেয়াদকাল ছিল এক বছর। ১৯৩৩ সালের পর থেকে সভাপতির মেয়াদকালের কোন নির্দিষ্ট সময়সীমা রাখা হয়নি। ইন্দিরা গান্ধী দলের মধ্যে একই সঙ্গে সভাপতি ও প্রধানমন্ত্রী দুই পদেই আসীন থাকার রীতির প্রতিষ্ঠানিক রুপ দেন। তার পরবর্তী উত্তরসূরি রাজীব গান্ধী ও পি. ভি. নরসিংহ রাও একই রীতি চালু রাখেন। এই রীতি চালু হবার পর ২০০৪ সালে ভারতীয় জাতীয় কংগ্রেস শাসন ক্ষমতায় ফিরলে মনমোহন সিং প্রথম এমন প্রধানমন্ত্রী হন যিনি কংগ্রেসের সভাপতি ছিলেন না।
এখনো অবধি মোট ৬২ জন জাতীয় কংগ্রেসের সভাপতির পদ সামলেছেন। তাদের মধ্যে সোনিয়া গান্ধী ১৯৯৮ থেকে ২০১৭ পর্যন্ত এবং ২০১৯ থেকে ২০২২ পর্যন্ত মোট ২০ কুড়ি বছর এই পদে থেকেছেন। তিনিই সর্বাধিক দিন পর্যন্ত দায়িত্বপালনকারী জাতীয় কংগ্রেস সভাপতি। ২০২২ সালের অক্টোবর মাসে জাতীয় কংগ্রেসের সভাপতি নির্বাচন হয়, এই নির্বাচনে মল্লিকার্জুন খাড়্গে শশী থারুরকে পরাজিত করে জাতীয় কংগ্রেসের সভাপতি নির্বাচিত হন।
"codice_1"
সোনচিড়িয়া

সোনচিড়িয়া () অভিষেক চৌবে পরিচালিত ২০১৯ সালে মুক্তিপ্রাপ্ত ভারতীয় হিন্দি ভাষার পশ্চিমা ঘরানার মারপিটধর্মী চলচ্চিত্র। সুদীপ শর্মার সাথে যৌথভাবে এর কাহিনি লিখেন চৌবে। এতে শ্রেষ্ঠাংশে অভিনয় করেন সুশান্ত সিং রাজপুত, ভূমি পেডনেকর, মনোজ বাজপেয়ী, রণবীর শোরি ও আশুতোষ রানা। চলচ্চিত্রটিতে চম্বলের কাহিনি চিত্রিত হয়েছে, এবং পুরো চলচ্চিত্রে বুন্দেলি উপভাষার সংলাপ ব্যবহার করা হয়েছে।
চলচ্চিত্রটি ২০১৯ সালের ১লা মার্চ ভারতে ৭২০টি ও দেশের বাইরে ২২০টি প্রেক্ষাগৃহ-সহ বিশ্বব্যাপী মোট ৯৪০টি প্রেক্ষাগৃহে মুক্তি পায়। সমালোচকেরা চলচ্চিত্রটির ইতিবাচক পর্যালোচনা প্রদান করে। চলচ্চিত্রটি ৬৫তম ফিল্মফেয়ার পুরস্কারে ১১টি বিভাগে মনোনয়ন লাভ করে এবং শ্রেষ্ঠ চলচ্চিত্র সমালোচক ও শ্রেষ্ঠ পোশাক পরিকল্পনা বিভাগে দুটি পুরস্কার অর্জন করে।
চলচ্চিত্রের মূল দৃশ্যধারণ শুরু হয় ২০১৮ সালের ১৯শে জানুয়ারি চম্বলে। ২০১৮ সালের ১লা এপ্রিল দৃশ্যধারণ সমাপ্ত হয়।
"সোনচিড়িয়া" চলচ্চিত্রের সুরায়োজন করেছেন বিশাল ভারদ্বাজ এবং গীত লিখেছেন বরুণ গ্রোবর, কেবল "নয়না না মার" গানটির গীত লিখেছেন অশোক মিজাজ বদর।
টোঙ্গাতে ইসলাম

টোঙ্গাতে ইসলাম একটি সংখ্যালঘু ধর্ম। টোঙ্গার মুসলমানরা সুন্নি সম্প্রদায়ভুক্ত। ২০১০ সালে পিউ রিসার্চ সেন্টার অনুমান করেছিল প্রায় ১০৮,০০০ জনসংখ্যায় মুসলমানের সংখ্যা 1000-এরও কম, ফিজি মুসলিম লিগের একটি প্রতিবেদনে বলা হয়েছে যে, ২০০২ সালে ১০০ জন মুসলমানের মধ্যে প্রায় ৭০ জন মুসলিম টোঙ্গা নাগরিক ছিল।
টোঙ্গার মুসলিম সম্প্রদায় টঙ্গাটাপুতে একটি নতুন বোর্ডিং স্কুল তৈরি করতে মধ্য প্রাচ্যে তহবিল সংগ্রহের পরিকল্পনা করছে। স্কুলটি টোঙ্গার স্কুল পাঠ্যক্রম অনুসরণ করবে, তবে অতিরিক্ত হিসাবে আরবি ভাষা এবং ইসলামি অধ্যয়নগুলি প্রদান করবে। টোঙ্গা মুসলিম সম্প্রদায়ের আধ্যাত্মিক নেতা এবং গণিতের শিক্ষক শেখ ইমাম আবদুল ফাদর বলেছেন, তাদের প্রকল্পটি হল একটি তিন-তলা বোর্ডিং স্কুল তৈরি করা, যা মুসলিম এবং অমুসলিমদের, বিশেষত এতিমদের, যারা প্রায়শই পড়াশুনা থেকে বঞ্চিত হয় তাদের পড়াশোনার ব্যবস্থা করবে। বিদ্যালয়ের বাচ্চাদের পড়াশোনা বা ইসলাম গ্রহণে বাধ্য করা হবে না। তিনি আরও বলেছিলেন যে, টোঙ্গার মুসলিমদের একটি ছোট প্রতিনিধি ২০০০ সালের জুনে সৌদি আরব এবং কাতারের উদ্দেশ্যে নতুন বিদ্যালয়ের অনুদান এবং অর্থের সন্ধানে রওনা করবে, যেহেতু এই দুই দেশ অস্ট্রেলিয়া এবং নিউজিল্যান্ডের মুসলিম সম্প্রদায়ের জন্য তাদের শক্তিশালী অবদানের জন্য সুপরিচিত।
টোগোতে ইসলাম

টোগোর মুসলমানরা জাতীয় জনসংখ্যার ৩০% উপর এর প্রতিনিধিত্ব করে। পশ্চিম আফ্রিকার অনেক দেশে যেসময়ে ইসলাম এসেছিল প্রায় সেই সময়ে টোগোতেও আসে। টোগো মুসলমানদের বেশীরভাগ এর মালিকি মাজহাবের সুন্নি সম্প্রদায়ভুক্ত।
ইসলাম প্রথমে সাহারার দক্ষিণে লবণ ও সোনার ব্যবসায়ের পথ ধরেই প্রবর্তিত হয়েছিল। ইসলামীকৃত বারবার এবং টুয়ারেগ ব্যবসায়ীরা আন্তঃসাহারীয় বাণিজ্য রুটগুলি ভ্রমণ করেছিলেন। সময় পার হওয়ার সাথে সাথে মুসলিম আলেম ও পণ্ডিতগণ― তাদের বিশ্বাস শিক্ষা দিয়ে এবং পথে পথে উপাসনা স্থল স্থাপন করে― ব্যবসায়ীদের সাথে তাদের ভ্রমণে সঙ্গী হন। হাউসা এবং ফুলানি নামে একটি ঐতিহ্যবাহী যাযাবর গোষ্ঠী, তাদের মুসলিম বিশ্বাসকে বর্তমান গিনি, সিয়েরা লিওন এবং লাইবেরিয়ার মতো জায়গাগুলিতে নিয়ে পুরো পশ্চিম আফ্রিকা জুড়ে ভ্রমণ করেছিল।
টোগোতে মুসলমানের সংখ্যার উপর নির্ভর করে উত্সের উপর নির্ভর করে। সিআইএ ওয়ার্ল্ড ফ্যাক্টবুক এই সংখ্যাটি ২০% বলে উপস্থাপন করে। পিউ রিসার্চ সেন্টারের একটি সমীক্ষা ২০০৯ সালের হিসাবে জনসংখ্যার ১২.২% বা ৮০৯,০০০ জন বলে একটি অনুমান করে।
আল-গাদীর

আল-গাদীর (; কিতাব, সুন্নাহ ও সাহিত্যে গাদীর) হল ইরানি শিয়া পণ্ডিত আব্দুল হোসাইন আমীনীর লেখা একটি ২০ খণ্ডের বই।
বইটির মূল বিষয়বস্তু হল সুন্নি নথিপত্র অনুসারে গাদীর খুমের হাদিসের পর্যালোচনা। গ্রন্থটি রচনা করতে গিয়ে আমীনী হাদিসটির ব্যাপারে মহানবীর ১১০ জন সাহাবি এবং আরও ৪০ জন অনুসারীর রেওয়ায়েত সংগ্রহ করেছেন। এরপর তিনি হিজরি ২য় থেকে ১৪শ শতাব্দী পর্যন্ত ৩৬০ জন হাদিস বর্ণনাকারী দ্বারা এর সঙ্গে সম্পর্কিত হাদিসগুলো উল্লেখ করেছেন। শিয়া মুসলমানদের বিপরীতে সুন্নি মুসলমানেরা যেহেতু আলীকে মুহাম্মদের আশু স্থলাভিষিক্ত বিবেচনা করে না, সেজন্য আমীনী তাঁর গ্রন্থে সুন্নি সূত্রের ভিত্তিতে আলীর স্থলাভিষেক প্রমাণ করার চেষ্টা করেছেন। বইটি রচনার কাজে আমীনী বিভিন্ন দেশে ভ্রমণ করেছেন সেখানকার গ্রন্থাগারগুলি থেকে তথ্য সংগ্রহের জন্য যার মধ্যে ভারত, পাকিস্তান, ইরাক, মিশর, মরক্কো এবং আরও কিছু দেশ রয়েছে।
আল-গাদীর বইয়ের প্রথম মুদ্রণ নাজাফ শহর থেকে ৯ খণ্ডে প্রকাশিত হয়। এই মহাগ্রন্থটি প্রকাশের পর বিভিন্ন মুসলিম দেশের ইসলামি পণ্ডিতগণ এর উপর ব্যাখ্যা ও ভাষ্য রচনা করেছেন।
আল-গাদীরের উর্দু তর্জমা করেন ভারতীয় দ্বাদশী শিয়া পণ্ডিত, বক্তা, লেখক, ঐতিহাসিক ও কবি আল্লামা সৈয়দ আলী আখতার রিজবী
কেভিন ভোলান্ট

কেভিন ভোলান্ট (; জন্ম: ৩০ জুলাই ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মোনাকো এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৮ সালে, ভোলান্ট জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১০ ম্যাচে ১টি গোল করেছেন।
ব্যক্তিগতভাবে, ভোলান্ট বেশ কিছু পুরস্কার জয়লাভ করেছেন, যার মধ্যে ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপের সিলভার বুট জয় অন্যতম।
কেভিন ভোলান্ট ১৯৯২ সালের ৩০শে জুলাই তারিখে জার্মানির মার্কটোবারডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।
নিউপোর্ট নিউজ, ভার্জিনিয়া

নিউপোর্ট নিউজ মার্কিন যুক্তরাষ্ট্রের ভার্জিনিয়া অঙ্গরাজ্যের একটি স্বাধীন শহর। শহরটির জনসংখ্যা ২০১০-এর আদমশুমারি অনুসারে ১,৮০,৭১৯ জন। অনুমানিক জনসংখ্যা ২০১৯ সালের হিসাবে ১,৭৯,২২৫ জন। এটিকে ভার্জিনিয়ার পঞ্চম-জনবহুল শহর হিসাবে গড়ে উঠেছে।
নিউপোর্ট নিউজ হ্যাম্পটন রোডস মহানগর অঞ্চলে অন্তর্ভুক্ত রয়েছে। এটি ভার্জিনিয়া উপদ্বীপের দক্ষিণ-পূর্ব প্রান্তে, হ্যাম্পটন রোডসের পোতাশ্রয়ে নিউপোর্ট নিউজ পয়েন্টে ওয়াফ্রন্টের বহু মাইল পথ ধরে স্কিফ'স খাঁড়ি থেকে দক্ষিণ-পূর্ব দিকে জেমস নদীর উত্তর তীরে অবস্থিত। বর্তমানে নিউপোর্ট নিউজ হিসাবে পরিচিতি অঞ্চলটি একসময় ওয়ারউইক কাউন্টির অংশ ছিল। ওয়ারউইক কাউন্টি ভার্জিনিয়ার আটটি মূল শায়ারের মধ্যে একটি ছিল, যা রাজা প্রথম চার্লসের আদেশে ১৬৩৪ সালে ভার্জিনিয়ার ব্রিটিশ কলোনিতে হাউজ অব বার্গেসিস দ্বারা গঠিত।
১৮৮১ সালে, কলিস পি হান্টিংটনের পনের বছরের নেতৃত্বে দ্রুত উন্নয়ন শুরু হয়, যা রিচমন্ড থেকে চেসাপেক ও ওহাইও রেলপথের নতুন উপদ্বীপ সম্প্রসারণ উপদ্বীপ বরাবর পরিবহনের পথ উন্মুক্ত করে এবং রেলপথটি পশ্চিম ভার্জিনিয়া থেকে বিটুমিনাস কয়লা উপকূলীয় শিপিং ও বিশ্বব্যাপী রফতানির করতে বন্দরে পরিবহনের জন্য একটি নতুন পথের ব্যবস্থা করে। নতুন রেলপথের সাথে একটি টার্মিনাল ও কয়লা পেয়ার নির্মিত হয়, যেখানে কয়লাবাহী জাহাজসমূহ বোঝাই হত। কয়েক বছরের মধ্যে হান্টিংটন ও তার সহযোগীরা একটি বড় শিপইয়ার্ডও তৈরি করেন। নিউপোর্ট্ট নিউজ ১৮৯৬ সালে নতুন হিসাবে অন্তর্ভুক্ত হয়, যা সংক্ষিপ্তভাবে ওয়ারউইক কাউন্টির আসন হিসাবে ডেনবিগকে প্রতিস্থাপন করে, সেই সময়ে শহরের জনসংখ্যা ৯,০০০ জন ছিল। গণভোটের মাধ্যমে ১৯৫৮ সালে পারস্পরিক সম্মতিতে নিউপোর্ট নিউজকে পূর্ববর্তী ওয়ারউইক কাউন্টির (১৯৫২ সাল থেকে ১৯৫৮ সালের মধ্যে একটি পৃথক শহর) সাথে একীভূত করা হয়, দুটি অঞ্চলটি প্রায় ১৮৯৬ সালের পূর্বের ভৌগোলিক আকারে পুনরায় যোগদান করে। বহুল পরিচিত "নিউপোর্ট নিউজ" নামটি নির্বাচিত হয়, যা তৎকালীন ভার্জিনিয়ার তৃতীয় বৃহত্তম জনসংখ্যার স্বাধীন শহর ছিল।
বিস্তৃত নিউপোর্ট নিউজ জাহাজ নির্মাণ, জয়েন্ট বেস ল্যাংলি–ইউস্টিসে মার্কিন বিমানবাহিনী–সেনা স্থাপন এবং অন্যান্য সামরিক ঘাঁটি ও সরবরাহ খাতে নিযুক্ত বহু বাসিন্দা সাথে শহরের অর্থনীতি সেনাবাহিনীর সাথে খুব সংযুক্ত রয়েছে।
নিউপোর্ট নিউজ (দ্ব্যর্থতা নিরসন)

নিউপোর্ট নিউজ, ভার্জিনিয়া ভার্জিনিয়ার হ্যাম্পটন রোডসের একটি শহর
নিউপোর্ট নিউজ উল্লেখ করতে পারে:
এটলাস বাংলাদেশ লিমিটেড

এটলাস বাংলাদেশ লিমিটেড বাংলাদেশ সরকারের মালিকানাধীন একটি মোটরসাইকেল আমদানিকারক এবং উৎপাদনকারী সংস্থা। এটি বাংলাদেশ ইস্পাত ও প্রকৌশল কর্পোরেশনের একটি সহযোগী সংস্থা।
হোন্ডা মোটর কোম্পানি লিমিটেডের সহায়তায় ১৯৬৬ সালে সিরাজি গ্রুপ এটলাস বাংলাদেশ লিমিটেড প্রতিষ্ঠা করে। বাংলাদেশ স্বাধীন হওয়ার পরে বাংলাদেশ সরকার সংস্থাটিকে জাতীয়করণ করে। ১৯৮৭ সালে, সংস্থাটি একটি পাবলিক লিমিটেড সংস্থায় রূপান্তরিত হয়।
১৯৯৩ সালে সংস্থাটি হিরো হোন্ডার সাথে বাংলাদেশে মোটরসাইকেল একত্রিত করার জন্য কোম্পানিটি একটি চুক্তি স্বাক্ষর করে। হিরো হোন্ডা দুটি কোম্পানিতে বিভক্ত করার পর হিরো মোটোকর্প এবং হোন্ডা পৃথকভাবে বাংলাদেশের বাজারে প্রবেশ করে যার কারণে ২০১৩ সালে এটলাস বাংলাদেশ লিমিটেডের সাথে তাদের সম্পর্ক শেষ হয়ে যায়। পরবর্তীতে এটলাস বাংলাদেশ লিমিটেড বাংলাদেশে মোটরসাইকেল একত্রিত করার জন্য জংশেন মোটরসাইকেল কোম্পানির সাথে অংশীদারিত্ব চুক্তি স্বাক্ষর করে। যদিও এই পদক্ষেপ বিক্রয় বৃদ্ধি করতে সাহায্য করেনি, এটলাস বাংলাদেশ লিমিটেড ২০১২ সালে ৫০ হাজার মোটরসাইকেল বিক্রি করেছিলো তবে ২০১৭ সালের মধ্যে বিক্রি কমে প্রতি বছর ১,৫০০ ইউনিটে দাঁড়িয়েছে।
দেবকান্ত বরুয়া

দেবকান্ত বড়ুয়া (জন্ম ২২শে ফেব্রুয়ারি - ২৮শে জানুয়ারি,১৯৯৬) একজন অহমিয়া ভারতীয় রাজনৈতিক নেতা। তিনি ভারতীয় জাতীয় কংগ্রেসের প্রাক্তন সভাপতি।
বড়ুয়ার জন্ম ১৯১৪ সালের ২২শে ফেব্রুয়ারি আসাম প্রদেশের (বর্তমান আসাম) ডিব্রুগড়ে। তিনি নওগং সরকারি উচ্চ বিদ্যালয়ে পড়াশোনা করেছেন এবং পরবর্তীতে বেনারস হিন্দু বিশ্ববিদ্যালয় থেকে স্নাতক ডিগ্রি অর্জন করেছেন। ভারতীয় স্বাধীনতা সংগ্রামে যোগদানের পরে, তিনি ১৯৩০, ১৯৪১ এবং ১৯৪২ সালে কারাবরণ করেছিলেন।
১৯৪৯ সালে, তার রাজনৈতিক জীবন গণপরিষদের সদস্য হিসাবে শুরু হয়েছিল। তাঁকে প্রধানত স্মরণ করা হয় ইন্দিরা গান্ধীর প্রতি তার আনুগত্যের জন্যে। ১৯৭৪ সালে তিনি ঘোষণা করেছিলেন "ইন্ডিয়া ইজ ইন্দিরা, ইন্দিরা ইজ ইন্ডিয়া।" যদিও পরবর্তীতে কংগ্রেস ভাগ হয়ে গেলে তিনি ইন্দিরা বিরোধী গোষ্ঠীতে যোগ দেন। ১৯৭১ থেকে ১৯৭৩ পর্যন্ত তিনি বিহারের রাজ্যপাল ছিলেন। নয়াদিল্লিতে তাঁর মৃত্যু হয়। তিনি ভারতীয় জাতীয় কংগ্রেসের সভাপতি হিসাবে নির্বাচিত প্রথম অসমীয়া।
জেড এম পারভেজ সাজ্জাদ

জেড এম পারভেজ সাজ্জাদ (জন্ম: ২৮ ফেব্রুয়ারি ১৯৭৩) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগের অধ্যাপক এবং কিশোরগঞ্জ বিশ্ববিদ্যালয়ের প্রথম উপাচার্য।
পারভেজ সাজ্জাদ ১৯৭৩ সালে ঝিনাইদহে জন্মগ্রহণ করেন। তিনি ঝিনাইদহের দূর্গাপুর মাধ্যমিক বিদ্যালয় থেকে মাধ্যমিক (১৯৮৭) ও যশোর সরকারি সিটি কলেজ থেকে উচ্চমাধ্যমিক (১৯৯০) পাস করেন। তিনি ঢাকা বিশ্ববিদ্যালয়ের ফলিত পদার্থ বিজ্ঞান ইলেকট্রনিক্স ও কমিউনিকেশন ইঞ্জিনিয়ারিং বিভাগ থেকে বিএসসি সম্মান (১৯৯৩) ও এমএসসি (১৯৯৪) ডিগ্রি লাভ করেন। তিনি জাপানের তোয়ামা বিশ্ববিদ্যালয় থেকে পিএইচডি (২০০৮) ডিগ্রি অর্জন করেন এবং একই বিশ্ববিদ্যালয়ে পোস্ট ডক্টরাল গবেষণা (২০০৮-২০১০) সম্পন্ন করেন।
পারভেজ সাজ্জাদ ঢাকা বিশ্ববিদ্যালয়ের বোস সেন্টারে রিসার্চ ফেলো (১৯৯৮) হিসেবে কাজ করেছেন। দারুল ইহসান বিশ্ববিদ্যালয়ের কম্পিউটার সায়েন্স অ্যান্ড ইঞ্জিনিয়ারিং বিভাগে কিছুদিন (১৯৯৭-১৯৯৮) শিক্ষকতা করার পর ১৯৯৯ সালে তিনি ঢাকা বিশ্ববিদ্যালয়ের ফলিত পদার্থ বিজ্ঞান ইলেকট্রনিক্স ও কমিউনিকেশন ইঞ্জিনিয়ারিং (বর্তমানে ইলেকট্রিক্যাল অ্যান্ড ইলেকট্রনিক ইঞ্জিনিয়ারিং) বিভাগে প্রভাষক হিসেবে যোগ দেন। ২০০৩ সালে তিনি একই বিভাগের সহকারী অধ্যাপক, ২০১০ সালে সহযোগী অধ্যাপক ও ২০১৫ সালে অধ্যাপক পদে পদোন্নতি লাভ করেন। কর্মজীবনে তিনি বিভিন্ন গুরুত্বপূর্ণ পদে দায়িত্ব পালন করেছেন।
জেড এম পারভেজ সাজ্জাদ ২০২১ থেকে ২০২৪ সাল পর্যন্ত কিশোরগঞ্জ বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
সাজ্জাদ দেশীয় ও আন্তর্জাতিক জার্নালে ২০টির অধিক গবেষণা নিবন্ধ প্রকাশ করেছেন। এছাড়াও তিনি দেশে-বিদেশে বহু সম্মেলনে গবেষণা প্রবন্ধ উপস্থাপন করেন।
তিনি বাংলাদেশ কম্পিউটার সোসাইটি ও বাংলাদেশ ইলেকট্রনিক সোসাইটি-সহ বিভিন্ন পেশাজীবী সংগঠনের সাথে যুক্ত।
ফিলিস্তিনের বিশ্ববিদ্যালয়ের তালিকা

এটি ফিলিস্তিন রাষ্ট্রের গাজা ভূখণ্ড ও পশ্চিম তীরের বিশ্ববিদ্যালয় ও কলেজগুলোর একটি তালিকা।
! বিশ্ববিদ্যালয়
! বিশ্ববিদ্যালয়ে উন্নীত
! প্রতিষ্ঠিত
! অবস্থান
!class="unsortable"|ওয়েবসাইট
দ্য বস বেবি

দ্য বস বেবি () ২০১৭ সালের একটি মার্কিন কম্পিউটার-অ্যানিমেটেড হাস্যরসাত্নক চলচ্চিত্র। চলচ্চিত্রটি নির্মাণ করেছে ড্রিম ওয়ার্কস অ্যানিমেশন এবং বিতরণ করেছে বিংশ শতাব্দী ফক্স। মার্লা ফ্রেজি-র একই নামের ২০১০ সালের বইয়ের উপর ভিত্তি করে ছবিটি মাইকেল ম্যাককুলার্সের চিত্রনাট্য থেকে টম ম্যাকগ্রা পরিচালিত এবং মাইল বকশি, স্টিভ বুসেমি, শিরোনামের চরিত্র হিসাবে অ্যালেক বাল্ডউইনের কণ্ঠ, জিমি কিমেল, লিসা কুড্রো এবং টোবি মাগুয়ের।
ইয়োনাস হোফমান

ইয়োনাস হোফমান (, ; জন্ম: ১৪ জুলাই ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া মনশেনগ্লাডবাখ এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৯ সালে, হোফমান জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জার্মানির বয়সভিত্তিক দলের হয়ে খেলার পর, তিনি ২০২০ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ২ ম্যাচে অংশগ্রহণ করেছেন। দলগতভাবে, হোফমান এপর্যন্ত ২টি শিরোপা জয়লাভ করেছেন, যার উভয়ই বরুসিয়া ডর্টমুন্ডের হয়ে জয়লাভ করেছেন।
ইয়োনাস হোফমান ১৯৯২ সালের ১৪ই জুলাই তারিখে জার্মানির হাইডেলবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
নাইট্রেট

নাইট্রেট একটি বহুপরমাণুক আয়ন, যার রাসায়নিক সংকেত হলো । এই আয়নযুক্ত লবণকে নাইট্রেট লবণ বলে। নাইট্রেটসমূহ সাধারণত সার এবং বিস্ফোরকের উপাদান হিসেবে ব্যবহৃত হয়। প্রায় সকল অজৈব নাইট্রেট পানিতে দ্রবণীয়। অদ্রবণীয় নাইট্রেটের মধ্যে রয়েছে বিসমাথ অক্সিনাইট্রেট।
নাইট্রেট হলো নাইট্রিক এসিডের অনুবন্ধী ক্ষারক, যার কেন্দ্রে একটি নাইট্রোজেন পরমাণু ত্রিভুজাকার বিন্যাসে তিনটি অক্সিজেন পরমাণুর সাথে অভিন্ন বন্ধনে আবদ্ধ। নাইট্রেট আয়নের নিট আধান -১। আয়নস্থিত প্রতিটি অক্সিজেন পরমাণুর আধান −, এবং নাইট্রোজেন পরমাণুর আধান +১। এগুলোর আধানসমূহের যোগফলের মাধ্যমে আয়নটির নিট আধান নির্ধারিত হয়েছে। এই আয়নের বিন্যাসটি সচরাচর অনুরণনের উদাহরণ হিসেবে ব্যবহৃত হয়। আইসোইলেকট্রনিক কার্বনেট আয়নসমূহের মতো নাইট্রেট আয়নকেও অনুরণন কাঠামোর মাধ্যমে প্রকাশ করা যায়:
শাহীন আলম (ক্রিকেটার)

শাহীন আলম (জন্ম: ১ আগস্ট ২০০১) একজন বাংলাদেশী ক্রিকেটার৷ তিনি ২০২০ অনূর্ধ্ব-১৯ ক্রিকেট বিশ্বকাপ জয়ী বাংলাদেশ দলের সদস্য ছিলেন। ডিসেম্বর,২০১৯ সালে ২০২০ অনূর্ধ্ব-১৯ ক্রিকেট বিশ্বকাপের জন্য বাংলাদেশ দলে তাকে মনোনীত করা হয়ছিলো।
রাসায়নিক নামকরণ

রাসায়নিক নামকরণ হলো রাসায়নিক যৌগসমূহের জন্য পদ্ধতিগত নাম উৎপন্ন করার কিছু নির্দিষ্ট নিয়মাবলী। বিশ্বব্যাপী সর্বাধিক ব্যবহৃত নামকরণের পদ্ধতি হলো আন্তর্জাতিক বিশুদ্ধ ও ফলিত রসায়ন সংস্থা (ইউপ্যাক) কর্তৃক নির্মিত এবং বিকশিত নামকরণ ব্যবস্থা।
জৈব এবং অজৈব যৌগের নামকরণের জন্য ইউপ্যাকের নিয়মগুলি যথাক্রমে "ব্লু বুক" এবং "রেড বুক" নামে পরিচিত দুটি প্রকাশনাতে রয়েছে। "গ্রিন বুক" নামে পরিচিত একটি তৃতীয় প্রকাশনা ভৌত রাশির জন্য (ইউপ্যাপ এর সহযোগিতায়) প্রতীক ব্যবহারের নিয়মাবলী বর্ণনা করে, এবং চতুর্থ প্রকাশনা, "গোল্ড বুক", রসায়নে ব্যবহৃত অনেক প্রযুক্তিগত পদের সংজ্ঞা ধারণ করে। প্রাণরসায়ন (হোয়াইট বুক, ইউবিএমবির সহযোগিতায়), বিশ্লষণী রসায়ন (অরেঞ্জ বুক), ম্যাক্রোযৌগিক রসায়ন (বেগুনি পুস্তক) এবং ক্লিনিকাল রসায়ন (সিলভার বুক) এর জন্য একই ধরনের সংশ্লেষ বিদ্যমান। এই "রঙিন বই" নির্দিষ্ট পরিস্থিতিতে সংক্ষিপ্ত সুপারিশ দ্বারা পরিপূরক হিসেবে "বিশুদ্ধ ও ফলিত রসায়ন" পত্রিকায় পর্যায়ক্রমে প্রকাশিত হয়।
নাইট্রাস অ্যাসিড

নাইট্রাস এসিড (আণবিক সংকেত ) একধরণের মনোপ্রোটিক অম্ল, যা কেবল দ্রবণ, গ্যাস অথবা নাইট্রাইট () লবণ হিসেবে পাওয়া যায়। অ্যামিন থেকে ডায়াজোনিয়াম লবণ প্রস্তুত করতে নাইট্রাস এসিড ব্যবহৃত হয়।
গ্যাসীয় অবস্থায় সমতলীয় নাইট্রাস এসিড "syn" এবং "anti" উভয় বিন্যাসযুক্ত হতে পারে। কক্ষ তাপমাত্রায় "anti" গঠন প্রাধান্য পায় এবং অবলোহিত বর্ণালীবীক্ষণ অনুযায়ী এটি প্রায় ২.৩ কিলোজুল/মোল অধিক স্থিতিশীল।
সাধারণত খনিজ এসিড দ্বারা সোডিয়াম নাইট্রাইটের জলীয় দ্রবণের অম্লীকরণের মাধ্যমে নাইট্রাস এসিড উৎপন্ন করা হয়। অম্লীকরণ সাধারণত বরফবিন্দুর তাপমাত্রায় পরিচালিত হয় এবং HNO সিটুতে শোষণ করে নেওয়া হয়। মুক্ত নাইট্রাস এসিড অস্থিতিশীল এবং তা দ্রুত পচে যায়।
নিম্নোক্ত সমীকরণ অনুযায়ী পানিতে ডাইনাইট্রোজেন ট্রাইঅক্সাইড দ্রবীভূত করেও নাইট্রাস এসিড তৈরি করা যায়
বায়বীয় নাইট্রাস এসিড, যা খুব কমই পাওয়া যায়, পচে নাইট্রোজেন ডাই-অক্সাইড, নাইট্রিক অক্সাইড এবং পানিতে পরিণত হয়
নাইট্রোজেন ডাই-অক্সাইড জলীয় দ্রবণে নাইট্রিক এসিড এবং নাইট্রাস এসিডে পরিণত হয়:
উষ্ণ বা ঘন দ্রবণে সামগ্রিক বিক্রিয়া নাইট্রিক এসিড, পানি এবং নাইট্রিক অক্সাইড উৎপন্ন করে
নাইট্রিক অক্সাইডকে পরবর্তীতে বায়ুর মাধ্যমে জারিত করে নাইট্রিক অ্যাসিডে রূপান্তর করা যায়:
I এবং Fe আয়নের সাথে বিক্রিয়ায় NO উৎপন্ন হয়:
Sn আয়নের সাথে বিক্রিয়ায় NO উৎপন্ন হয়:
SO গ্যাসের সাথে বিক্রিয়ায় NHOH উৎপন্ন হয়:
ক্ষার দ্রবণের মধ্যে Zn এর সাথে বিক্রিয়ায় NH উৎপন্ন হয়:
নাইট্রাস অ্যাসিড কর্তৃক জারণের ক্ষেত্রে তাপগতীয় নিয়ন্ত্রণের চেয়ে অধিক গতিশীল নিয়ন্ত্রণ রয়েছে। এটির সর্বোত্তম উদাহরণ এই যে, লঘু নাইট্রাস অ্যাসিড I কে জারিত করে I করতে সক্ষম, তবে লঘু নাইট্রিক এসিড তা করতে পারে না।
এই বিক্রিয়াগুলোতে "E" এর মান প্রায় একই রকম হতে পারে, তবে নাইট্রিক এসিড অনেক শক্তিশালী জারক। যেহেতু লঘু নাইট্রাস এসিড আয়োডাইডকে আয়োডিনে জারিত করতে পারে, সেই ভিত্তিতে এটি অনুমান করা যেতে পারে যে নাইট্রাস আরও শক্তিশালী জারক নাইট্রিক এসিডের চেয়ে দ্রুততর।
এস. নিজলিঙ্গপা

সিদ্দাবানহল্লি নিজলিঙ্গপা (১০ই ডিসেম্বর,১৯০২ - ৮ই আগস্ট ২০০০) একজন ভারতীয় স্বাধীনতা সংগ্রামী, কংগ্রেসী রাজনীতিবিদ, এবং আইনজীবী যিনি ১৯৫৬ থেকে ১৯৫৮ পর্যন্ত এবং ১৯৬২ থেকে ১৯৬৮ পর্যন্ত ভারতের মহীশূর (বর্তমান কর্ণাটক) রাজ্যের মুখ্যমন্ত্রী ছিলেন।
নিজলিঙ্গপা ১৯০২ সালের ১০ ই ডিসেম্বর কর্ণাটকের বেলারির ছোট্ট গ্রাম হালুভাগলুতে একটি মধ্যবিত্ত পরিবারে জন্মগ্রহণ করেছিলেন (তৎকালীন ব্রিটিশ ভারতের মাদ্রাজ প্রেসিডেন্সি)। তাঁর বাবা ছিলেন একজন ছোট ব্যবসায়ী। মাত্র ৫ বছর বয়সে নিজলিঙ্গপা পিতৃহারা হন। মা একজন গৃহকর্মী ছিলেন। পরিবারটি ছিল লিঙ্গায়াত হিন্দু; তার মা ছিলেন শিবের একনিষ্ঠ উপাসক। নিজলিঙ্গপা পরে স্মরণ করেছিলেন যে তাঁর "বাবার পূর্বপুরুষরা সকলেই ধনী লোক ছিলেন" এবং তারা "জুয়া, মদ্যপান এবং মহিলাকরণে তাদের সম্পদ বিলুপ্ত করেছিলেন।" তিনি আরও বলেছিলেন যে তাঁর "মায়ের বাবা [তার] বাবা-মাকে সাহায্য করেছিলেন, কিন্তু [তাঁর পরিবার] এখনও খুব দরিদ্র ছিলেন।"
তিনি দাভানগারে বড় হয়েছিলেন এবং ছোটবেলায় তিনি প্রবীণ শিক্ষক বীরপ্পা মাস্টারের কাছে শিক্ষা লাভ করেছিলেন। তিনি দাভানাগেরের একটি প্রাথমিক বিদ্যালয়ে এবং পরে ১৯১৯ সালে চিত্রদুর্গায় একটি মাধ্যমিক বিদ্যালয়ে যোগদান করেন। অ্যানি বেসান্তের রাজনৈতিক লেখাগুলি পড়ার পরে তিনি রাজনীতিতে আগ্রহী হয়ে ওঠেন। ১৯২৪ সালে, তিনি বেঙ্গালুরুর সেন্ট্রাল কলেজ থেকে আর্টস বিভাগে স্নাতক ডিগ্রি লাভ করেন এবং ১৯২৬ সালে পুনের ল কলেজ থেকে তাঁর আইন ডিগ্রি লাভ করেন।
ভারতীয় স্বাধীনতা আন্দোলনের অন্যান্য নেতাদের মতো তিনিও প্রচলিত ভারতীয় ধাঁচের এবং পাশ্চাত্য ধাঁচের উভয়ের শিক্ষার মিশ্রণ পেয়েছিলেন। তিনি মহাত্মা গান্ধী ও রাজেন্দ্র প্রসাদের মতাদর্শ দ্বারা প্রভাবিত হয়ে তাঁর জন্মভূমি কর্ণাটকে স্বাধীনতা আন্দোলনে সক্রিয় অংশ নিতে শুরু করেছিলেন।
নিজলিঙ্গপা দর্শক হিসাবে কংগ্রেস অধিবেশনগুলিতে অংশ নিয়েছিলেন। ১৯৩৬ সালে, যখন তিনি এন. হার্দিকারের সংস্পর্শে আসেন, তখন তিনি জাতীয় কংগ্রেসে সক্রিয় কাজকর্ম শুরু করেন। তিনি প্রথমে স্বেচ্ছাসেবক হিসাবে দায়িত্ব পালন করেছিলেন, আস্তে আস্তে তিনি প্রদেশ কংগ্রেস কমিটির সভাপতি এবং অবশেষে ১৯৬৮ সর্বভারতীয় কংগ্রেস কমিটির সভাপতি হয়ে উঠেন।
তিনি মহীশূর কংগ্রেসের সভাপতি হন এবং ১৯৪৬ থেকে ১৯৫০ সাল পর্যন্ত ঐতিহাসিক গণপরিষদের সদস্য ছিলেন। ১৯৫২ সালে তিনি চিত্রদুর্গা আসন থেকে লোকসভায় নির্বাচিত হয়েছিলেন।
কর্ণাটকের একীকরণের জন্য তাঁর বিশাল পরিশ্রমের স্বীকৃতি হিসাবে, তিনি ঐক্যবদ্ধ রাজ্যের প্রথম মুখ্যমন্ত্রী হিসাবে নির্বাচিত হন। তারপরে আবারও দ্বিতীয়বারের মতো তিনি একই পদে নির্বাচিত হয়েছিলেন এবং ১৯৬৮ সালের এপ্রিল পর্যন্ত তিনি এই পদে অব্যাহত থাকেন। তাঁকে সম্ভবত "আধুনিক কর্ণাটকের নির্মাতা" বলা যেতে পারে। তার মুখ্যমন্ত্রীত্বে কর্ণাটক রাজ্যের কৃষি, সেচ, শিল্প ও পরিবহন প্রকল্পের বিবিধ উন্নয়ন ঘটে।
সিবারার কাছে চিত্রদুর্গার উপকণ্ঠে জাতীয় সড়ক -৪ এর পাশে নির্মিত নিজলিঙ্গপার স্মৃতিসৌধটি ২৯ জানুয়ারী, ২০১১ সালে তিব্বতের আধ্যাত্মিক নেতা, দলাই লামা উদ্বোধন করেছিলেন। কর্ণাটকের মুখ্যমন্ত্রী বি এস ইয়েদুরাপ্পা ঘোষণা করেছিলেন যে তিনি নিজলিঙ্গপার নামানুসারে বেলগাঁওয়ের চিনি গবেষণাগারের নামকরণ করবেন।
খাইবার পাখতুনখোয়ার প্রাদেশিক মহাসড়ক

খাইবার পাখতুনখোয়া প্রদেশের প্রাদেশিক মহাসড়কগুলি পাকিস্তানের প্রদেশ খাইবার পাখতুনখোয়া প্রদেশ দ্বারা পরিচালিত সমস্ত সরকারি মহাসড়ক নিয়ে গঠিত। পরিবহন অধিদফতরের অধীনে পাখতুনখোয়া মহাসড়ক কর্তৃপক্ষ বিভিন্ন শ্রেণিবিভাগে সংগঠিত, এটি রেলপথ পরিচালনা করে যা এই প্রদেশটিকে আড়াআড়িভাবে ছেদ করে এবং প্রধান জনসংখ্যা কেন্দ্রগুলিতে প্রবেশে সহায়তা করে। খাইবার পাখতুনখোয়ার সব প্রাদেশিক মহাসড়কগুলি 'S' অক্ষরের সাথে পূর্ব-নির্ধারিত, নির্দিষ্ট মহাসড়কে অনন্য সংখ্যাসূচক চিহ্ন (মাঝখানে হাইফেন সহ) অর্থাৎ S-1, S-2, S-3 ইত্যাদি দ্বারা নির্ধারিত করা হয়েছে। এইগুলোর সাথে জাতীয় মহাসড়কগুলোর সাথে বিভ্রান্ত হওয়ার প্রয়োজন নেই যা পাকিস্তান সরকার এবং জাতীয় মহাসড়ক কর্তৃপক্ষ দ্বারা পরিচালিত ফেডারেল সড়ক।
অ্যামোনিয়াম

অ্যামোনিয়াম ক্যাটায়ন হলো ধনাত্মক আধানযুক্ত বহুপরমাণুক আয়ন যার রাসায়নিক সংকেত হলো । অ্যামোনিয়ার () প্রোটনেশনের মাধ্যমে অ্যামোনিয়াম গঠিত হয়। এছাড়া অ্যামোনিয়াম ধনাত্মক চার্জযুক্ত বা প্রোটোনেটেড প্রতিস্থাপিত অ্যামিন এবং চতুর্মুখী অ্যামোনিয়াম ক্যাটায়নের একটি সাধারণ নাম।
দুর্বল ক্ষারক অ্যামোনিয়া, ব্রাউনস্টেড অম্লের (প্রোটন দাতা) সাথে বিক্রিয়া করে অ্যামোনিয়াম আয়ন উৎপন্ন করে:
অ্যামোনিয়াম আয়নটি সামান্য অম্লীয়, এবং ব্রেনস্টেড ক্ষারের সাথে বিক্রিয়ার মাধ্যমে আয়নবিহীন অ্যামোনিয়া অণুতে পরিণত হয়:
সুতরাং, শক্তিশালী ক্ষারসহ অ্যামোনিয়াম লবণের ঘন দ্রবণ থেকে অ্যামোনিয়া পাওয়া যায়। অ্যামোনিয়া যখন পানিতে দ্রবীভূত হয়, তখন এর অল্প পরিমাণ অ্যামোনিয়াম আয়নে রূপান্তরিত হয়:
অ্যামোনিয়া যে মাত্রায় অ্যামোনিয়াম আয়ন গঠন করে তা দ্রবণের pH এর উপর নির্ভর করে। যদি pH কম থাকে তবে সাম্যাবস্থা ডানে সরে যায় এবং আরও অ্যামোনিয়া অণু অ্যামোনিয়াম আয়নে রূপান্তরিত হয়। যদি pH এর মান উচ্চ (হাইড্রোজেন আয়নের ঘনত্ব কম) হয়, তাহলে সাম্যাবস্থা বাম দিকে সরে যায় এবং হাইড্রোক্সাইড আয়ন অ্যামোনিয়াম আয়ন থেকে একটি প্রোটন গ্রহণ করে অ্যামোনিয়া তৈরি করে।
অ্যামোনিয়াম যৌগের গঠন বাষ্প পর্যায়েও ঘটতে পারে; উদাহরণস্বরূপ, যখন অ্যামোনিয়া বাষ্প হাইড্রোজেন ক্লোরাইড বাষ্পের সংস্পর্শে আসে তখন অ্যামোনিয়াম ক্লোরাইডের সাদা মেঘ গঠিত হয়, যা অবশেষে উপরিভাগে পাতলা সাদা কঠিন স্তর হিসাবে স্থির হয়ে যায়।
অ্যামোনিয়ায় নাইট্রোজেন (N) পরমাণুর উপরে একটি লাইন হিসাবে প্রদর্শিত নিঃসঙ্গ ইলেক্ট্রন জোড়া প্রোটন (H) এর সাথে বন্ধন গঠন করে। চারটি N–H বন্ধনই একই রকমের পোলার সমযোজী বন্ধন। আয়নটির একটি চতুস্তলকীয় কাঠামো রয়েছে এবং এটি মিথেন এবং বোরোহাইড্রাইডের আইসোইলেকট্রনিক। আকারের দিক থেকে অ্যামোনিয়াম ক্যাটায়ন ("r" = ১৭৫ pm) সিজিয়াম ক্যাটায়নের ("r" = ১৮৩ pm) সাথে সাদৃশ্যপূর্ণ।
অ্যামোনিয়াম আয়নের সাথে ভারী ক্ষারীয় ধাতব ক্যাটায়নের সাদৃশ্যপূর্ণ বৈশিষ্ট্য রয়েছে এবং এটিকে প্রায়শই সমতুল্য হিসাবে বিবেচনা করা হয়। গ্যাসীয় দৈত্য গ্রহ ইউরেনাস ও নেপচুনের অভ্যন্তরের মতো উচ্চ চাপে অ্যামোনিয়ামও ধাতুর ন্যায় আচরণ (ইলেকট্রন সাগরে NH আয়ন) করবে বলে আশা করা হচ্ছে।
সাধারণ অবস্থায় অ্যামোনিয়াম বিশুদ্ধ ধাতু হিসাবে না থাকলেও এটি অ্যামালগাম (পারদযুক্ত খাদ) হিসাবে থাকে।
নির্মলকুমার রায়চৌধুরী

নির্মলকুমার রায়চৌধুরী (৯ ফেব্রুয়ারি ১৯০১২ — ২৪ নভেম্বর ১৯৯৩) একজন বাঙালি চিকিৎসক ও সমাজসেবী
নির্মলকুমার রায়চৌধুরীর আদি বাসস্থান বরিশাল। পিতার নাম ছিল রোহিণীকুমার রায়চৌধুরী। নির্মলকুমার পশ্চিমবঙ্গের পুরুলিয়া শহরের অধিবাসী ছিলেন। বঙ্গবাসী কলেজ ও কারমাইকেল মেডিক্যাল কলেজ (আর জি কর মেডিকাল কলেজ) থেকে পাশ করে তিনি ডাক্তার হিসেবে পুরুলিয়া জেলায় বিশেষ খ্যাতিলাভ করেন। তাঁর ডাক নাম মাঝি। গরিবের চিকিৎসক হিসাবে তাঁকে মাঝি ডাক্তার বলা হত। তিনি একজন জনদরদী চিকিৎসক ছিলেন। "পুরুলিয়ার গান্ধী" হিসাবে পরিচিত নিবারণচন্দ্র দাশগুপ্তের সঙ্গে তাঁর ঘনিষ্ঠতা ছিল। পুরুলিয়া বি.এড. কলেজ, নিস্তারিণী কলেজ, নব কুষ্ঠাশ্রম ইত্যাদি সমাজসেবামূলক সংস্থার সঙ্গে সক্রিয়ভাবে যুক্ত ছিলেন নির্মলকুমার।
মাদুরবায়ল

মাদুরবায়ল দক্ষিণ ভারতের তামিলনাড়ু রাজ্যের চেন্নাই জেলার পশ্চিম দিকে অবস্থিত একটি আবাসিক অঞ্চল। ২০১১ খ্রিস্টাব্দের জনগণনা অনুসারে এই শহরের জনসংখ্যা ছিল ৮৬,১৯৫ জন।
ব্রিটিশ শাসনকালে এটি "এট্টম কল" নামে পরিচিত ছিল কারণ চেন্নাই বন্দর থেকে পশ্চিম দিকে এর দূরত্ব ছিল একেবারে । চেন্নাই শহরের অন্যতম অর্থনৈতিক কেন্দ্র কোয়মবেড়ু থেকে এটি তিন কিলোমিটার পশ্চিম দিকে অবস্থিত। ২০০৯ খ্রিস্টাব্দে তামিলনাড়ুর রাজ্য সরকার চেন্নাই শহর বিবর্ধন এর একটি অর্ডার পাস করায় যার ভিত্তিতে মাদুরবায়লকে চেন্নাই নগরনিগমের অন্তর্ভুক্ত করা হয়। নিকটবর্তী লোকালয়গুলি হল নেরকুন্দ্রম, মুগপের, বানগরম, বলসরবক্কম, আলবক্কম ও পোরূর।
চেন্নাই বাইপাসের দ্বিতীয় পর্যায়ের কাজ মাদুরবায়ল উত্তর দিকে উত্তর শহরতলীতে বিস্তৃত হয়। লোকালয়ে ক্লোভারলীফ ইন্টারচেঞ্জ উড়ালপুল মাদুরবায়ল জংশন কার্যকরী হওয়ার পর থেকে এখানকার জনবিন্যাস ও অর্থনৈতিক বিপুল পরিবর্তন দেখা যায়, জমির মূল্য উত্তরোত্তর বৃদ্ধি পাওয়া শুরু হয়।
২০০৯ খ্রিস্টাব্দের জানুয়ারি মাসে তৎকালীন প্রধানমন্ত্রী ‌মনমোহন সিংহ ভারতীয় জাতীয় সড়ক কর্তৃপক্ষের প্রকল্পের অন্তর্গত ১৯ কিলোমিটার দীর্ঘ চেন্নাই বন্দর – মাদুরবায়ল এক্সপ্রেসওয়ের শিলান্যাস করেন।
২০১১ খ্রিস্টাব্দে ভারতের জনগণনা অনুসারে মাদুরবায়ল লোকালয়ের জনসংখ্যা ছিল ৮৬,১৯৫ জন, যেখানে প্রতি হাজার পুরুষে ৯৯৩ জন নারী বাস করতেন। মোট শিশু সংখ্যা ১০,৩৯২ জন যেখানে শিশুপুত্র সংখ্যা ৫,২৭৭ জন এবং শিশুকন্যা সংখ্যা ৫,১১৫ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১৩.৫৮ ও ০.৩৬। শহরটির সাক্ষরতার হার ছিল ৮৭.৬১ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ২১,৬২৩ টি। মোট শ্রমজীবীর সংখ্যা ৩৩,২০৮ জন, যার মধ্যে কৃষক ২৩৪ জন, মূল কৃষিজীবী ১৩০ জন গৃহস্থলী সংক্রান্ত শ্রমজীবী ৪১৭ জন, অন্যান্য শ্রমজীবী ২৯,৬১৩ জন। মোট প্রান্তিক শ্রমজীবী সংখ্যা ২,৮১৩ জন, যার মধ্যে প্রান্তিক কৃষক ৩২ জন, প্রান্তিক কৃষিজীবী ২৫ জন, প্রান্তিক গৃহস্থলী সংক্রান্ত শ্রমজীবী ৭৮ জন, অন্যান্য প্রান্তিক শ্রমজীবী ২,৬৭৮ জন।
রাজকুমারী জুলিয়ানা আন্তর্জাতিক বিমানবন্দর

রাজকুমারী জুলিয়ানা আন্তর্জাতিক বিমানবন্দর (Princess Juliana International Airport) ৮৭ বর্গ কিলোমিটারের সেন্ট মার্টিন  দ্বীপটি ৬০ : ৪০ ভাগে ফরাসী এবং ওলন্দাজ উপনিবেশে বিভক্ত। প্রিন্সেস জুলিয়ানা বিমানবন্দরটি দ্বীপের ডাচ প্রান্তে অবস্থিত। ২০১৫ সালে এই বিমানবন্দরটি থেকে ১৮ লক্ষের বেশি যাত্রী এবং ৬০ হাজার বিমান চলাচল করেছিল।  বিমানবন্দরটি নেদারল্যান্ডের রানী জুলিয়ানের নামে নামকরণ করা হয়েছিল। বিমানবন্দরের রানওয়ের একদিকে উঁচু পাহাড় এবং অন্য প্রান্তে বিখ্যাত মাহো সমুদ্রসৈকত। 
এই বিমানবন্দরটিতে বিমান নামার সময় এবং ওঠার আগে মাহো  মাহো সমুদ্রসৈকতের দিকে বিমানের ইঞ্জিন থেকে নির্গত দমকা হাওয়ার () জন্য সৈকতে মানুষের পক্ষে দাঁড়িয়ে থাকা খুব কঠিন হয়ে পড়ে এবং ভ্রমণকারীরা এই বিষয়টা খুব উপভোগ করেন। 
তবে দুর্ভাগ্যজনকভাবে এই জেট ব্লাস্ট এর দমকা হাওয়ায় পড়ে গিয়ে কংক্রিটের বাঁধে ধাক্কা লাগার ফলে ১২ জুলাই ২০১৭ সালে নিউজিল্যান্ড এরজন মহিলা পর্যটকের মর্মান্তিক মৃত্যু ঘটে।
মাতলা, ক্যানিং

মাতলা একটি সেন্সাস টাউন এবং একটি গ্রাম পঞ্চায়েত। এটি ভারতের রাজ্য পশ্চিমবঙ্গের দক্ষিণ ২৪ পরগনা জেলার ক্যানিং মহকুমায় ক্যানিং ১ সিডি ব্লক এর মধ্যে ক্যানিং থানায় অবস্থিত।
ক্যানিং মহকুমার খুব কম স্তরের নগরায়ণ রয়েছে। জনসংখ্যার মাত্র ১২.৩৭% শহরাঞ্চলে এবং ৮৭.৬৩% গ্রামাঞ্চলে বাস করে। ক্যানিং আই সিডি ব্লকে ৮ টি শুমারি শহর রয়েছে এবং বাকী মহকুমায় মাত্র ২ টি শহর রয়েছে। পুরো জেলাটি এই অঞ্চলের দক্ষিণাঞ্চলে অসংখ্য দ্বীপ নিয়ে গঙ্গা ডেল্টায় অবস্থিত। সুন্দরবন জাতীয় উদ্যানের সীমানা (মানচিত্রের পাশাপাশি দেখানো হয়েছে) অঞ্চল এবং এর একটি বড় অংশ সুন্দরবনের বসতিগুলির একটি অংশ। এটি দক্ষিণ বিদ্যাধারী সমভূমিতে সমতল নিম্ন-নিচু অঞ্চল। মতলা নদীটি বিশিষ্ট এবং এখানে প্রচুর স্রোত এবং জলা নালা স্থানীয়ভাবে "খাল" নামে পরিচিত। তুলনামূলকভাবে সাম্প্রতিক দেশব্যাপী উন্নয়ন হ'ল বিশেষ উপকূলীয় বাহিনী সহ উপকূলীয় অঞ্চলগুলির রক্ষণ। 
মতলা অবস্থিত
রাজাপুর, Taldi, Bayarsingh, Matla এবং Dighirpar, ক্যানিং আমি সিডি ব্লকের সেন্সাস টাউন একটি ক্লাস্টার গঠন "জেলা জনগণনা হ্যান্ডবুক" 2011 পৃষ্ঠা 333 তে ক্যানিং আমি সিডি ব্লক মানচিত্র অনুযায়ী। ২০১১ সালের আদমশুমারির রেকর্ডে ক্যানিং আলাদা জায়গা হিসাবে চিহ্নিত করা যায়নি। "দক্ষিণ চব্বিশ পরগনার জেলা শুমারী হ্যান্ডবুকে" সিডি ব্লক ক্যানিং আইয়ের মানচিত্রে ক্যানিংকে মতলা এবং দিঘিরপাড়ের আদমশুমারি শহরগুলির অংশ হিসাবে দেখানো হয়েছে। 
১০ শয্যা বিশিষ্ট ঘুটিয়ারি শরীফ ব্লক প্রাথমিক স্বাস্থ্য কেন্দ্র ক্যানিং ১ সিডি ব্লকের প্রধান সরকারী সাস্থ্যকেন্দ্র।
অলিম্পিয়া, ওয়াশিংটন

অলিম্পিয়া মার্কিন যুক্তরাষ্ট্রের ওয়াশিংটন অঙ্গরাজ্যের রাজধানী ও কাউন্টি আসন এবং থারস্টন কাউন্টির বৃহত্তম শহর। এটি রাজ্যের বৃহত্তম শহর সিয়াটল থেকে ৬০ মাইল (১০০ কিলোমিটার) দক্ষিণ-পশ্চিমে অবস্থিত এবং এটি দক্ষিণ পুগেট সাউন্ড অঞ্চলের একটি সাংস্কৃতিক কেন্দ্র।
ইউরোপীয় বসতি স্থাপনকারীরা ১৮৫৪ সালে মেডিসিন ক্রিক চুক্তি ও পরে ১৮৫৬ সালের জানুয়ারির অলিম্পিয়া চুক্তির মাধ্যমে ১৮৪৬ সালে এই অঞ্চলটির দাবি করেন। অলিম্পিয়া ১৮৫৯ সালে ২৮শে জানুয়ারি একটি নগর হিসাবে এবং ১৮৮২ সালে একটি শহর হিসাবে অন্তর্ভুক্ত হয়। শহরের জনসংখ্যা ২০১০-এর আদমশুমারি অনুসারে ৪৬,৪৭৯ জন, এটি রাজ্যের ২৪তম বৃহৎ শহর। অলিম্পিয়া পূর্বদিকে লেসি ও দক্ষিণে টুমওয়াটারের সাথে সীমান্ত গঠন করে।
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ১৯.৬৮ বর্গমাইল (৫০.৯৭ কিমি ), যার মধ্যে ১৭.৮২ বর্গমাইল (৪৬.১৫ কিমি ) ভূমিভাগ ও ১.৮৬ বর্গমাইল (৪.৮২ কিমি ) (২৮.০%) জলভাগ নিয়ে গঠিত।
২০১০-এর আদমশুমারি অনুসারে, শহরে ৪৬,৪৭৮ জন মানুষ, ২০,৭৬১ জন গৃহমালিক ও ১০,৬৭২ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৬০৮.২ জন (১,০০৭.০ জন/কিমি)। প্রতি বর্গমাইলে গড়ে ১,২৩৯.৪ এর (৪৭৮.৫ জন/কিমি) ঘনত্বে ২২,০৮৬ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৩.৭% শ্বেতাঙ্গ, ২.০% আফ্রিকান আমেরিকান, ৬.০% এশীয়, ১.১% নেটিভ আমেরিকান, ০.৪% প্রশান্ত মহাসাগরীয় দ্বীপপুঞ্জবাসী, ১.৮% অন্যান্য জাতি এবং ৫.০% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ৬.৩% ছিল।
মশিউর রহমান (অধ্যাপক)

মশিউর রহমান (জন্ম: ১৫ জুলাই ১৯৭৩) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক এবং জাতীয় বিশ্ববিদ্যালয়ের সাবেক উপাচার্য। উপাচার্য পদে নিয়োগ লাভের পূর্বে তিনি জাতীয় বিশ্ববিদ্যালয়ের সহ–উপাচার্যের দায়িত্ব পালন করেন।
মশিউর ১৯৭৩ সালে ঝালকাঠি জেলার নলছিটি উপজেলার মিরহার গ্রামে জন্মগ্রহণ করেন। তার বাবা তোফাজ্জল হোসেন একজন বীর মুক্তিযোদ্ধা।
মশিউর রহমান ১৯৮৮ সালে ঝালকাঠির নলছিটি মার্চেন্টস্ মাধ্যমিক বিদ্যালয় থেকে মাধ্যমিক এবং ১৯৯০ সালে ঢাকার নটর ডেম কলেজ থেকে উচ্চমাধ্যমিক পাস করেন। তিনি ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৯৩ সালে স্নাতক (সম্মান) ও ১৯৯৪ স্নাতকোত্তর ডিগ্রি লাভ করেন। সুইডেনের লুন্ড বিশ্ববিদ্যালয় থেকে ২০১১ সালে তিনি পিএইচডি ডিগ্রি অর্জন করেন এবং একই বিশ্ববিদ্যালয় থেকে ২০১৫ সালে পোস্ট ডক্টরাল গবেষণা সম্পন্ন করেন।
মশিউর রহমান ১৯৯৮ সালে চট্টগ্রাম বিশ্ববিদ্যালয়ের সমাজতত্ত্ব বিভাগে শিক্ষকতা জীবন শুরু করেন। ২০০০ সালে তিনি ঢাকা বিশ্ববিদ্যালয়ের সমাজবিজ্ঞান বিভাগে প্রভাষক হিসেবে যোগ দেন। তিনি ২০০৩ সালে সহকারী অধ্যাপক, ২০০৯ সালে সহযোগী অধ্যাপক এবং ২০১৩ সালে অধ্যাপক পদে পদোন্নতি লাভ করেন।
কর্মজীবনে রহমান বিভিন্ন গুরুত্বপূর্ণ পদে দায়িত্ব পালন করেছেন। তিনি জাতীয় বিশ্ববিদ্যালয় এবং শাহজালাল বিজ্ঞান ও প্রযুক্তি বিশ্ববিদ্যালয়ের অ্যাকাডেমিক কাউন্সিলের সদস্য হিসেবে দায়িত্ব পালন করেন। তিনি বাংলাদেশ এশিয়াটিক সোসাইটিসহ বিভিন্ন স্বনামধন্য পেশাজীবী সংগঠনের সদস্য।
মশিউর রহমান ২০২১ সালের ৩০ মে পরবর্তী চার বছরের জন্য জাতীয় বিশ্ববিদ্যালয়ের উপাচার্য হিসেবে নিয়োগ পান এবং ৩১ মে গাজীপুর মূল ক্যাম্পাসে যোগদানের মধ্যদিয়ে আনুষ্ঠানিকভাবে উপাচার্যের দায়িত্বভার গ্রহণ করেন। ২০২৪ সালের ১১ আগস্ট তিনি জাতীয় বিশ্ববিদ্যালয়ের উপাচার্যের পদ থেকে পদত্যাগ করেন। উল্লেখ্য, জাতীয় বিশ্ববিদ্যালয়ের উপাচার্যের পদে নিয়োগ লাভের পূর্বে তিনি জাতীয় বিশ্ববিদ্যালয়ের সহ–উপাচার্য এবং বিশ্ববিদ্যালয়টির উপাচার্যের রুটিন দায়িত্ব পালন করেন।
রহমান দেশ-বিদেশে বিভিন্ন জার্নালে বহু গবেষণামূলক প্রবন্ধ প্রকাশ করেছেন। তার পিএইচডি অভিসন্দর্ভ সুইডেনের লুন্ড বিশ্ববিদ্যালয় থেকে প্রকাশিত হয়েছে। মার্কিন যুক্তরাষ্ট্র, সুইডেন, ডেনমার্ক, চীনসহ পৃথিবীর বিভিন্ন দেশে আন্তর্জাতিক সেমিনারে তিনি প্রবন্ধ উপস্থাপন করেন। রহমান বিভিন্ন অ্যাকাডেমিক জার্নালের রিভিউয়ার হিসেবে দায়িত্ব পালন করেন।
ফিজা

ফিজা খালিদ মোহাম্মদ রচিত ও পরিচালিত ২০০০ সালে মুক্তিপ্রাপ্ত ভারতীয় হিন্দি ভাষার অপরাধ থ্রিলার চলচ্চিত্র। চলচ্চিত্রটি প্রযোজনা করেন প্রদীপ গুহ। এতে নাম ভূমিকায় অভিনয় করেন কারিশমা কাপুর, এবং তার সন্ত্রাসবাদী ভাই চরিত্রে অভিনয় করেন হৃতিক রোশন ও তাদের মায়ের চরিত্রে অভিনয় করেন জয়া বচ্চন।
চলচ্চিত্রটি ২০০০ সালের ৮ই সেপ্টেম্বর বিশ্বব্যাপী প্রেক্ষাগৃহে মুক্তি পায়। মুক্তির পর চলচ্চিত্রটি এর কাহিনি, গান ও অভিনয়ের জন্য ইতিবাচক পর্যালোচনা ও প্রশংসা অর্জন করে। ₹৫.৫ কোটি ব্যয়ে নির্মিত চলচ্চিত্রটি বিশ্বব্যাপী ₹৩২.২ কোটি আয় করে ও বক্স অফিসে হিট তকমা লাভ করে। "ফিজা" ৪৬তম ফিল্মফেয়ার পুরস্কারে ৭টি বিভাগে মনোনয়ন লাভ করে এবং শ্রেষ্ঠ অভিনেত্রী (কারিশমা) ও শ্রেষ্ঠ পার্শ্ব অভিনেত্রী (জয়া বচ্চন) বিভাগে দুটি পুরস্কার অর্জন করে। এই চলচ্চিত্রে কাপুরের অভিনয় তার কর্মজীবনের অন্যতম সেরা অভিনয় হিসেবে বিবেচিত।
হাবিবুর রহমান খায়রাবাদী

হাবিবুর রহমান খায়রাবাদী (মুফতি হাবিবুর রহমান নামেও পরিচিত) (জন্ম: ১১ আগস্ট ১৯৩৩) একজন ভারতীয় দেওবন্দি ইসলামি পণ্ডিত এবং ফকিহ যিনি বর্তমানে দারুল উলুম দেওবন্দের ১৪তম প্রধান মুফতি হিসেবে দায়িত্ব পালন করছেন।
হাবিবুর রহমান ১৯৩৩ সালের ১১ আগস্ট ভারতের আজমগড়ের খয়রাবাদ শহরে জন্মগ্রহণ করেন। মোবারকপুরের মাদ্রাসা ইয়াহইয়া উল উলুম, দারুল উলুম মৌ এবং লখনউয়ের দারুল মুবাল্লিগীনে পড়াশোনার পর মাজাহির উলুম, সাহারানপুরে দাওরায়ে হাদিস (মাস্টার্স) সমাপ্ত করেন। পাশাপাশি তিনি আলিগড় মুসলিম বিশ্ববিদ্যালয়ে অনার্স ও মাস্টার্স ডিগ্রি লাভ করেছেন। ব্যক্তিগতভাবে তিনি হুসাইন আহমদ মাদানির কাছে "সহীহ বুখারী" ও "সুনান আত-তিরমিজী" এবং মিরাজুল হক দেওবন্দির কাছে আল মুতানাব্বির "দেওয়ানের" পাঠ গ্রহণ করেছেন। শিক্ষাজীবন সমাপ্তির পর তিনি মালেগাঁওয়ের মাহদে উলুমে শিক্ষকতা করার মাধ্যমে কর্মজীবনের সূচনা করেন। এরপর তিনি মোরাদাবাদের মাদ্রাসা হায়াতুল উলুমে যোগদান করেন। এখানে তিনি একাধারে ২৩ বছর ইসলামি আইনশাস্ত্র বিভাগের দায়িত্বে ছিলেন।
১৯৮৮ সালে তিনি দারুল উলুম দেওবন্দের শিক্ষক নিযুক্ত হন এবং অল্প সময়ে দারুল ইফতা বিভাগে পদোন্নতি পান। ২০০৮ সালে তিনি জাফিরুদ্দিন মিফতাহির স্থলাভিষিক্ত হন।
২০০৮ সালে তিনি সন্ত্রাসবাদের বিরুদ্ধে দারুল উলুম দেওবন্দ থেকে একটি ফতোয়া প্রদান করেন। যা ছিল এ বিষয়ে প্রতিষ্ঠানটির সর্বপ্রথম ফতোয়া। এই ফতোয়ায় বলা হয়, 
তার রচিত গ্রন্থসমূহের মধ্যে রয়েছে:
নিষিদ্ধ বৃক্ষ

নিষিদ্ধ বৃক্ষ হলো জান্নাতে বিদ্যমান একটি বৃক্ষ, যার ফল ভক্ষণ করতে আল্লাহ আদম ও হাওয়াকে নিষেধ করেছিলেন। আদম ও হাওয়া আল্লাহর আদেশ অমান্য করে এ নিষিদ্ধ বৃক্ষের ফল খেয়েছিলেন। ফলে তারা জান্নাত থেকে বিতারিত হন। এ বৃক্ষের অপর নাম ‘শাজারাতুল হায়াত شجرة الحياة (الكتاب المقدس) বা জীবন বৃক্ষ’ ও ‘শাজারাতুল খুলদ (شجرة الخلد) বা চিরস্থায়ী বৃক্ষ’।
নিষিদ্ধ বৃক্ষের ফল
এ ফল কি ছিল বা কোন বৃক্ষ ছিল, তা নিয়ে বিস্তর মতভেদ পাওয়া যায়। কুরআনে শুধু বলা হয়েছে, এ বৃক্ষের নিকবর্তী হইও না, হলে অন্যায়কারীদের অন্তর্ভুক্ত হবে। তাফসীরকারকগণ বলেন,
ইহুদি ধর্মগ্রন্থ তাওরাতের সফরে তাকবিন বা সৃষ্টি অধ্যায়ের ২ ও ৩:৩ শ্লোকে এ বৃক্ষের নাম “ভালো-মন্দের বৃক্ষ” হিসাবে নামকরণ করা হয়েছে। প্রথমে হাওয়া এ বৃক্ষের ফল ভক্ষণ করে, তারপর আদম ভক্ষণ করে।
আকল

ʿআকল (; অর্থাৎ “বুদ্ধিবৃত্তি”) হল একটি আরবি শব্দ যা ইসলামি দর্শন এবং ইসলামি ধর্মতত্ত্বে আত্মা বা মনের বুদ্ধিবৃত্তিক বা যৌক্তিক অনুষদের ক্ষেত্রে ব্যবহৃত হয়। এটি গ্রিক শব্দ ""-এর সরল অনুবাদ। ইসলামি আইনশাস্ত্রে আকল শরীয়তের উৎস হিসাবে যৌক্তিকতার প্রয়োগের সঙ্গে সম্পর্কিত এবং “দ্বান্দ্বিক যৌক্তিকতা” হিসেবে অনুদিত হয়।
চাল্লা রামা কৃষ্ণ রেড্ডি

চাল্লা রাম কৃষ্ণ রেড্ডি (মৃত্য: ১ জানুয়ারী ২০২১) একজন ভারতীয় রাজনীতিবিদ ছিলেন। তিনি ২০১৯ সাল থেকে অন্ধ্রপ্রদেশ বিধানসভা সদস্য ছিলেন এবং কৈলকুন্তলা আসন থেকে ১৯৮৩-১৯৮৯ ও ১৯৯৯-২০০৯ মেয়াদে অন্ধ্রপ্রদেশ বিধানসভার সদস্য ছিলেন। রেড্ডি কোভিড -১৯ মহামারিতে ৭১ বছর বয়সে মারা যান।
৬৭ নং ওয়ার্ড, কলকাতা পৌরসংস্থা

ওয়ার্ড নং ৬৭, কলকাতা পৌরসংস্থা কলকাতা পৌরসংস্থার বরো নং ৭ এর একটি প্রশাসনিক বিভাগ। এটি ভারতের রাজ্য পশ্চিমবঙ্গ এর দক্ষিণ কলকাতার তিলজলা (কাটাপুকুর-বেদিয়াডাঙ্গা) এবং কসবা (নাটোর পার্ক-নিউ বালিগঞ্জ-বোসপুকুর) এলাকার অংশ নিয়ে গঠিত।
৬৭ নং ওয়ার্ডের সীমানাঃ উত্তরে পিকনিক গার্ডেন রোড; পূর্বে রাজকৃষ্ণ চ্যাটার্জি রোড এবং কসবা মৌজা এবং লস্করহাট মৌজার পূর্ব প্রান্তে টানা একটি রেখা; দক্ষিণে বাঁকু বেহারি চাট্টের্জী রোড এবং রাজ কৃষ্ণ চ্যাটার্জি রোড; এবং পশ্চিমে পূর্ব রেললাইন। 
ওয়ার্ডটি 
কলকাতা পুলিশের তিলজলা এবং কসবা থানার এখতিয়ারে। 
কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানার অধিকার রয়েছে, অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা। 
পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানার এখতিয়ার আছে - নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।
টেকনাফ সমুদ্র সৈকত

টেকনাফ সমুদ্র সৈকত কক্সবাজার সমুদ্র সৈকতের একটি অংশ, কক্সবাজার জেলার টেকনাফ উপজেলায় অবস্থিত। টেকনাফ সমুদ্র সৈকত টেকনাফ উপদ্বীপ ম্যানগ্রোভ অঞ্চল দ্বারা বেষ্টিত। এই সৈকতটি বিভিন্ন ভাগে বিভক্ত। উল্লেখযোগ্য ভাগগুলো হলো - শ্যামলাপুর সৈকত (বাহারছড়া সৈকত), শিলাখালী সৈকত, হাজামপাড়া সৈকত।
টেকনাফ সমুদ্র সৈকত বাংলাদেশের কক্সবাজার জেলার টেকনাফ উপজেলায় অবস্থিত। কক্সবাজার জেলা সদর থেকে ৮৬ কিলোমিটার দক্ষিণে টেকনাফ শহর অবস্থিত। টেকনাফ শহর থেকে দক্ষিণ দিকে আরও প্রায় ৫ কিলোমিটার দূরত্বে টেকনাফ সমুদ্র সৈকত অবস্থিত।
টেকনাফ সমুদ্র সৈকতে জেলেদের মাছ ধরার বাহারি রঙের নৌকা দেখতে পাওয়া যায়। এই সৈকতের নিকটে ঘন ঝাউবন এবং উত্তর দিকে তৈঙ্গা পাহাড় অবস্থিত। এই সৈকতের পানি অধিক পরিষ্কার ও সৈকতে নির্জন পরিবেশ বিরাজমান।